Nyt samarbejde skal gøre brugte mobiler attraktive

Der er fabriksnye mobiler på tilbud alle vegne. Men et nyt samarbejde mellem Telenor og GreenMind, skal medvirke til at danskerne i stedet vælger en brugt model.

”Vi skal forlænge levetiden på elektronik og øge andelen af genbrugte mobiler. Vi tror på, at vi kan lykkes bedst med den ambition ved at samarbejde med en veletableret ekspert på området. Derfor er vi glade for at udvide partnerskabet med GreenMind og sammen sætte ekstra turbo på den cirkulære økonomi, som er helt afgørende, hvis vi skal løse klimaudfordringerne,” siger Lars Thomsen, der er adm. direktør i Telenor.

GreenMind har specialiseret sig i salg af brugt forbrugerelektronik. Enhederne renses og sælges via web og de tretten butikker fordelt rundt i landet.

54% af danskerne har udskiftet mobilen de seneste to år. Det har en undersøgelse af Norstat fornyligt afsløret. Størstedelen af de overskydende mobiler ender i skuffen. Faktisk genbruges kun en femtedel af forbrugerelektronik i følge FN.

Brugt med fordele

Nu udvides således samarbejdet, der skal få flere brugte telefoner over disken. Hidtil har samarbejdet involveret en tilskudsordning. Den gav Telenor-kunder tilskud ved indlevering af en brugt telefon ved køb af ny. Nu udvides samarbejdet, så kunder hos GreenMind kan købe brugte mobiler med de samme fordele, som kendes ved køb af helt ny mobil. Herunder rabat på den nye (brugte) mobil.

”Der er en stor potentiel klimagevinst i genbrug af elektronik – alene det at vælge en brugt smartphone frem for en ny sparer i gennemsnit 60 kg CO2. Derfor skal vi have gjort det lige så nemt og naturligt at købe en brugt som en ny mobil og ligeledes sælge den gamle. Vi tager et godt skridt i den retning med aftalen med en etableret virksomhed som Telenor, som vi i forvejen har et godt samarbejde med,” siger Tina Høgsted Svanberg, der er adm. direktør i GreenMind.

Muligheden for at købe brugte mobiler, med Telenor-abonnement, er muligt i GreenMinds tretten butikker.

Nyt samarbejde skal gøre brugte mobiler attraktive